ZAPISNIK

31.  sjednice Vijeća Gradske četvrti Brezovica održane 30. listopada 2023., u sjedištu Gradske četvrti Brezovica, Brezovička cesta 100, mala dvorana s početkom u 17,00 sati.

Nazočni članovi Vijeća Gradske četvrti Brezovica: Tomislav Cavrić, Ivan Pucko, Marina Pucević, Ivica Mavračić, Zdravko Harmicar, Ivica Kovačić, Zlatko Katulić, Nenad Žugaj i Srećko Tatar.
Nenazočni članovi Vijeća Gradske četvrti Brezovica: Vladimir Iviček i  Irena Borovina.
Nazočni djelatnici Gradskog ureda za mjesnu samoupravu, promet, civilnu zaštitu i sigurnost: Petar Vukelić i Kamelia Antonia Pelikon.
Nazočan: M. M. 


Sjednicu otvara Tomislav Cavrić, predsjednik Vijeća Gradske četvrti Brezovica i pozdravlja sve nazočne.
Predsjednik konstatira da je na sjednici nazočno 9 od 11 članova Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednik otvara raspravu o zapisniku 30. sjednice  Vijeća Gradske četvrti Brezovica.
Obzirom da se nitko ne javlja za riječ, zapisnik daje na usvajanje.
Jednoglasno (9“za“) usvojen je zapisnik 30. sjednice.

Predsjednik konstatira da su članovi Vijeća primili prijedlog dnevnog reda i materijale. Pita  ima li još prijedloga za dopunu.
Predsjednik Vijeća informira kako mu se obratio građanin M.M. koji je zamolio da Vijeće na svojoj sjednici raspravi o problematici uzdignutih ploha. Predsjednik predlaže da se dnevni red nadopuni točkom Rasprava o problematici uzdignutih ploha na području Gradske četvrti Brezovica. Vijeće je jednoglasno (9“za“) prihvatilo nadopunu dnevnog reda.
Zlatko Katulić predlaže da se u dnevni red uvrsti točka Prijedlog zaključka  o prijedlozima građana za uređivanje ambulante u Brezovici. Vijeće je jednoglasno (9“za“) prihvatilo predloženu nadopunu dnevnog reda.
Predsjednik Vijeća predlaže da kao 1. točka dnevnog reda bude rasprava o problematici uzdignutih ploha na području Gradske četvrti Brezovica jer je nazočan M.M.
Potom da od 2. do 8. točke redoslijed dnevnog reda bude sukladan onome sa poziva.
Predsjednik predlaže da Prijedlog zaključka o prijedlozima građana za uređivanje ambulante u Brezovici bude 9. točka dnevnog reda, a da 10. točka bude pitanja, prijedlozi i obavijesti.
Vijeće je jednoglasno (9“za“) prihvatilo redoslijed dnevnog reda.
Vijeće je jednoglasno (9“za“) usvojilo 

                                  DNEVNI RED

1.Rasprava o problematici uzdignutih ploha na području Gradske četvrti Brezovica
2. Prijedlog zaključka o izmjeni Plana komunalnih aktivnosti Gradske četvrti Brezovica u 2023.
3. Prijedlog zaključka  o prijedlozima za Program građenja komunalne infrastrukture na području Grada Zagreba u 2024.
4. Prijedlog zaključka o prijedlozima za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.
5. Prijedlog zaključka o očitovanju na prijedlog Odluke o izradi  Urbanističkog plana uređenja Zadvorsko
6. Prijedlog zaključka o planu potreba za aktivnostima, programima i projektima unapređenja kvaliteta života građane
7. Prijedlog zaključka o davanju mišljenja na Prijedlog izmjena i dopuna Programa građenja komunalne infrastrukture na području Grada Zagreba u 2023.
8. Prijedlog zaključka o davanju mišljenja na Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
9. Prijedlog zaključka o prijedlozima građana za uređivanje ambulante u Brezovici
10. Pitanja, prijedlozi i obavijesti

Ad 1). Rasprava o problematici uzdignutih ploha na području Gradske četvrti Brezovica
Predsjednik Vijeća otvara raspravu o problematici uzdignutih ploha i daje riječ M.M.
M. M. govori kako je on vozač Hitne pomoć i prepričava problematiku koju je jučer imao prilikom hitne intervencije  spašavanje dječjeg života. M. M. je rekao kako uzdignute plohe usporavaju dolazak žurnih službi na intervenciju  u kojoj je svaka minuta bitna. Istaknuo je da žurne službe prilikom intervencija su prisiljene voziti se zaobilaznim prometnicama kako bi osigurali zdravstvenu stabilnost ugroženih pacijenata.
Predsjednik Vijeća zahvalio se M.M. na iznošenju ove tematike u više navrata je tražio građane da prilikom predlaganja postave uzdignute plohe dobro razmisle o potrebi postave i dalje govori da će se sljedeće godine u Financijskom planu nalaziti stavka donacija kamera za nadzor brzine Ministarstvu unutarnjih poslova. Nakon postave kamera tražiti će se uklanjanje uzdignutih ploha na toj lokaciji.
/M.M. napušta sjednicu u 17:15 sati./

Ad 2).  Prijedlog zaključka o izmjeni Plana komunalnih aktivnosti Gradske četvrti Brezovica u 2023.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Srećko Tatar predlaže dopunu Prijedloga zaključka Vodovodni put, nasipavanje.
Vijeće je jednoglasno prihvatilo (9“za“) dopunu prijedloga zaključka.
Nakon rasprave, Vijeće je jednoglasno (9”za”) donijelo Zaključak o izmjeni Plana komunalnih aktivnosti Gradske četvrti Brezovica u 2023., koji je sastavni dio ovoga zapisnika.

Ad 3). Prijedlog zaključka  o prijedlozima za Program građenja komunalne infrastrukture na području Grada Zagreba u 2024.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
U raspravi sudjeluju Zlatko Katulić, Marina Pucević i Ivica Kovačić.
Vijeće u raspravi utvrđuje nadopunu i izmjenu prijedloga zaključka.
Predsjednik predlaže usvajanje nadopunjenog i izmjenjenog Prijedloga zaključka.
Vijeće  je jednoglasno (9”za”) donijelo

ZAKLJUČAK                  
o prijedlozima za Program građenja komunalne infrastrukture na području Grada Zagreba u 2024.

1.  Vijeće je razmotrilo traženja građana i vijeća mjesnih odbora s područja Gradske četvrti Brezovica.

2. Vijeće predlaže da se s područja Gradske četvrti Brezovica u Program građenja komunalne infrastrukture na području Grada Zagreba u 2024. uvrste sljedeće akcije po prioritetima:


POVRŠINE JAVNE NAMJENE 

            - TD – uređenje površine između ambulante, DVD i objekta mjesne samouprave u
                        Brezovici (Brezovička cesta 100)
            - TD – uređenje parkovne površine uz okretište u Havidić Selu
                  
NERAZVRSTANE CESTE

- G - pješački hodnik u Demerskoj ulici, od k.br. 1 do 33, te Gornjodemerskoj,
      - G – pješački hodnik na Brezovičkoj cesti u Hudom Biteku
	- G – pješački hodnik na Grančarskoj ulici I. odvojku
            - G – pješački hodnik u ulici Matički
	- G – pješački hodnik u ulici Harabajsi
            - G – zacjevljenje u ulici Paladinići
	- G – pješački hodnik u ulici Vicebani – Janječići - Mataki
            - TD – prometnica u ulici Tropoljka, prema budućem Groblju Donji Dragonožec
            - TD – križanja Donjodragonoške ceste i Turopoljske ceste
            - TD – zacjevljenje ulice Palijaši
            - TD – pješački hodnik u Školskoj ulici
            - TD – ulica Horvati, od k.br. 86 do ulice Pipić breg
            - TD – kolnik od ulice Mokrice do ulice Gorjanci 2E
            - TD – ulica Horvati na spoju s naseljom Rakov potok – Školskom ulicom

           GROBLJA I KREMATORIJ
           - TD – Groblje Donji Dragonožec
JAVNA RASVJETA

2. GD za dječje igralište uz Obrešku cestu
2. GD za polivalentno asfaltirano igralište područne škole u Kupinečkom Kraljevcu
2. GD – Brezovička cesta 83K/2
2. GD – Strmečka cesta od ulice Regelji do k.br. 177
2. TD za gradnju na Gornjodemerskoj ulici i Golobreškoj ulici od Demerske ulice do groblja
2. TD za gradnju u ulici Mokrice od Gorjanca do ulice Horvati
2. TD za gradnju u Grančarskoj ulici VI. odvojku – Mali grm
2. TD za gradnju u ulici Topolje u Demerju
2. TD za gradnju u ulici Črnkovka
2. TD za gradnju u ulici Kruglica
2. TD za gradnju u ulici Sitača – Pod čretom do Pri šikavi
2. TD za gradnju na Havidićkoj cesti – odvojak prema Klanjec
2. TD za gradnju na školskom igralištu OŠ Brezovica
2. TD za gradnju na Mikinom putu do ulice Kuti.

1. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo i komunalne poslove.

Ad 4). Prijedlog zaključka o prijedlozima za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
U raspravi sudjeluju Marina Pucević, Zlatko Katulić, Ivica Mavračić i Tomislav Cavrić.
Vijeće u raspravi utvrđuje nadopunu i izmjenu prijedloga zaključka.
Predsjednik predlaže usvajanje nadopunjenog i izmjenjenog Prijedloga zaključka.
Vijeće  je jednoglasno (9”za”) donijelo

ZAKLJUČAK
o prijedlozima za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

               


1.Vijeće je razmotrilo traženja građana i vijeća mjesnih odbora s područja Gradske četvrti Brezovica.
                              
2.Vijeće predlaže da se s područja Gradske četvrti Brezovica u Program održavanja javnih prometnih površina, građevina i uređaja javne namjene te izvanrednog održavanja nerazvrstanih cesta na području Grada Zagreba u 2024. uvrste sljedeće akcije:

     IZVANREDNO ODRŽAVANJE NERAZVRSTANIH CESTA
a. Izvanredno održavanje Grančarske ulice i ulice Kraljevečki brijegi, u dijelu u kojem je izgrađena kanalizacijska mreža     
b.       Izvanredno održavanje mosta na Obreškoj cesti
c.       Izvanredno održavanje mosta nad potokom Močirad u ulici Drežnik I. odvojak
d.       Izvanrednog održavanja dionice Kraljevečke ceste (od ulice Tumbri do 
          Kraljevečkog II. odvojka).
e.       Izvanredno održavanje prometnice u Hudobičkoj ulici III. odvojku
f.        Izrada projektne dokumentacije za održavanje mosta na ulici Mokrice – potok     
          Bukovec
g.       Izrada projektne dokumentacije za izvanredno održavanje Obreške ceste od k.br. 10
	    do okretišta
h.       Izrada projektne dokumentacije za izvanredno održavanje ulice Derdići.

3.Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo i komunalne poslove.
    
[bookmark: _GoBack]/Marina Pucević napušta sjednicu u 18:15 sati./

Ad 5). Prijedlog zaključka o očitovanju na prijedlog Odluke o izradi  Urbanističkog plana uređenja Zadvorsko
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Vijeće je nakon rasprave jednoglasno (8”za”) donijelo

ZAKLJUČAK
o očitovanju na prijedlog Odluke o izradi  Urbanističkog plana uređenja Zadvorsko


1. Vijeće Gradske četvrti Brezovica je razmotrilo zahtjev  Gradskog ureda za gospodarstvo, ekološku održivost i strategijsko planiranje za očitovanje na prijedlog Odluke o izradi  Urbanističkog plana uređenja Zadvorsko.
                  
2. Vijeće je suglasno s prijedlogom Odluke o izradi Urbanističkog plana uređenja Zadvorsko.

3. Ovaj se zaključak dostavlja Gradskom uredu za gospodarstvo, ekološku održivost i strategijsko planiranje, Sektoru za strategijsko i prostorno planiranje, elektroničkim putem na adresu e-pošte: geos@zagreb.hr. 

Ad 6). Prijedlog zaključka o planu potreba za aktivnostima, programima i projektima unapređenja kvaliteta života građane
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Vijeće je nakon rasprave jednoglasno (8”za”) donijelo

ZAKLJUČAK
o planu potreba za aktivnostima, programima i projektima unapređenja kvaliteta života građana
1. Vijeće Gradske četvrti Brezovica je razmotrilo obavijest dostavljenu od Gradskog ureda za mjesnu samoupravu, promet, civilnu zaštitu i sigurnost vezano uz mogućnost osiguravanje financijskih sredstava za donošenje plana potreba za aktivnostima, programima i projektima unapređenja kvalitete života građana.

1. Vijeće Gradske četvrti Brezovica spremno je 2024. godine osigurati iznos od 20.000 eura za plan potreba za aktivnostima, programima i projektima unapređenje kvalitete života građana. Vijeće je spremno sa svoje financijske pozicije osigurati sredstva za realizaciju planova potreba koje vijeća mjesnih odbora s područja Gradske četvrti Brezovica zatraže do 30. listopada 2023. godine. 

     3.  Ovaj se zaključak dostavlja Gradskom uredu za mjesnu samoupravu, promet, civilnu 
     zaštitu i sigurnost na daljnje postupanje.

Ad 7). Prijedlog zaključka o davanju mišljenja na Prijedlog izmjena i dopuna Programa građenja komunalne infrastrukture na području Grada Zagreba u 2023.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Vijeće je nakon rasprave jednoglasno (8”za”) donijelo

ZAKLJUČAK
o davanju mišljenja na Prijedlog izmjena i dopuna Programa građenja komunalne infrastrukture na području Grada Zagreba u 2023.
 
 
1. Vijeće Gradske četvrti Brezovica je razmotrilo Prijedlog izmjena i dopuna Programa građenja  komunalne infrastrukture na području Grada Zagreba u 2023.
 
                
2.Vijeće je suglasno s prijedlogom izmjena i dopuna Programa građenja komunalne 
    infrastrukture na području Grada Zagreba u 2023. no predlaže uvrštavanje izvanrednog 
    održavanja nogostupa na Desprimskoj ulice I. odvojku u prijedlog izmjena i dopuna te
    projektiranje pješačke staze u ulici Horvati prema Školskoj ulici.


  3. Ovaj se zaključak dostavlja Gradskom uredu za obnovu, izgradnju, prostorno uređenje, 
      graditeljstvo i komunalne poslove, Sektoru za pravne i financijske poslove.

Ad 8). Prijedlog zaključka o davanju mišljenja na Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Vijeće je nakon rasprave jednoglasno (8”za”) donijelo

ZAKLJUČAK 
   davanju mišljenja na Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

 
1. Vijeće Gradske četvrti Brezovica je razmotrilo Prijedlog izmjena Programa održavanja javnih prometnih  površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. Vijeće upozorava da se ove godine dvije velike investicije održavanja ulice Cerjani te ulice Kraljevečki brijegi i Grančarske ulice neće ove godine realizirati. 

                
2.Vijeće predlaže da se Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. uvrsti izvanredno održavanje mosta u ulici Drežnik I. odvojak nad potokom Močirad. Vijeće Gradske četvrti Brezovica vezano uz realizaciju izvanrednog održavanje Grančarske  ulice i ulice Kraljevečki brijegi traži da nadležni ured održava mjesečne sastanke sa svim sudionicima  koji su potrebni kako bi se ova glavna prometnica na području Gradske četvrti Brezovica sanirala.
   

 3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo i komunalne poslove, Sektoru za pravne i financijske poslove.

Ad 9). Prijedlog zaključka o prijedlozima građana za uređivanje ambulante u Brezovici
Predsjednik Vijeća Tomislav Cavrić, konstatira da su članovi Vijeća primili Prijedlog u pisanom obliku te otvara raspravu.
Vijeće je nakon rasprave jednoglasno (8”za”) donijelo

ZAKLJUČAK 
                            o prijedlozima građane za uređivanje ambulante u Brezovici 
			
1. Vijeće Gradske četvrti Brezovica je razmotrilo prigovore građana na neuređenost središnjeg prostora naselja Brezovice – objekta ambulante i njezinog okoliša. 

2. Vijeće Gradske četvrti Brezovica je predložilo da se uređenje površine između ambulante, DVD i objekta mjesne samouprave u Brezovici (Brezovička cesta 100) uvrsti u Program građenja komunalne infrastrukture na području Grada Zagreba u 2024. Vijeće smatra da je nužno statički osigurati i trajno urediti ambulantu u Brezovici te predlaže da se u Program radova kapitalnih ulaganja u objekte za društvene djelatnosti i u obnovu
objekata oštećenih potresom u Gradu Zagrebu u 2024. uvrsti izrada projektne dokumentacije za rekonstrukciju objekta i opremanje.

3. Vijeće Gradske četvrti Brezovica moli da se razmotri prikladnost postojećeg objekta za obavljanje zdravstvene djelatnosti te potrebe za dugoročnim investicijskim održavanjima na tom objektu. Također, predlaže se da se razmotri uspostava stajališta (po prijedlogu unutar novog ili obnovljenog objekta) u Brezovici za vozilo hitne pomoći kako bi se ubrzalo vrijeme dolaska do unesrećenih na području Gradske četvrti Brezovica.

4. Ovaj se zaključak dostavlja Domu zdravlja Zagreb – centar, Gradskom uredu za  socijalnu zaštitu, zdravstvo, branitelje i osobe s invaliditetom te Gradskom uredu za obnovu, izgradnju, prostorno uređenje, graditeljstvo i komunalne poslove - Sektor za građenje komunalne infrastrukture i održavanje javnoprometnih površina, javnih objekata i javne rasvjete.

Ad 10). Pitanja, prijedlozi i obavijesti
Predsjednik Vijeća otvara raspravu.
Ivica Kovačić zatražio je čišćenje puta od Penarke do Brebernice.
Ivica Mavračić govori da u ulici Mavračići preko željezničke pruge sa lijeve strane nalazi se glomazni otpad.

Dovršeno u 18:33 sati.
KLASA: 024-08/23-002/275
URBROJ: 251-13-11-8/003-23-2

Zapisnik vodila
Kamelia Antonia Pelikon

				        Predsjednik Vijeća Gradske četvrti Brezovica
 					   Tomislav Cavrić, mag.ing.el.techn.inf.

